钦定古今图书集成/历象汇编/乾象典/第095卷 > 《本草纲目》 > 主治
## 钦定古今图书集成/历象汇编/乾象典/第095卷 > 《本草纲目》 > 主治

风寒筋急，挛引痹痛，或瘫缓不仁者，针下疾出，急按
孔穴则疼止，不按则疼甚，症块结积，冷病者，鍼下慢
出，仍转动以发出污浊。痈疽发背，有脓无头者，鍼令
脓溃，勿按孔穴。凡用火鍼太深则伤经络，太浅则不
能去病，要在消息得中，鍼后发热恶寒，此为中病。凡
面上及夏月湿热在两脚时，皆不可用此。